Tudósítás

Az 1937-es dátum nem csak egy újabb átlagos évet takar: ez a szám ugyanis a Nemzeti Színház centenáris évfordulóját is jelenti, ami pontosan száz éve alapult meg! Ma abban a kiváltságban volt részem, hogy Németh Antal, a messze földön elismert és nagy népszerűségnek örvendő igazgató sajtótájékoztatóján vehettem részt, ezennel pedig mélyen tisztelt olvasóinkat is tudósítani fogom a történtekről, akik bizonyára már tűkön ülve várják a híreket.

„…Ez a mai ünnep nem csak egyszerű színházi jubileum, […] de egyúttal számvetés a jelennel és előrepillantás az ismeretlen holnapok felé.” Nyitotta beszédét az igazgató úr őszinte szavakkal, amik vitathatatlanul mély igazságot hordoznak. A Nemzeti Színház sorsa eddig hányattatott és nehézkes volt, de még így is tele volt mindenkinek örömet okozó, emlékezetes pillanatokkal és megannyi csodás emléket ajándékozott hazánknak. Nem tudhatjuk, mit hoz a jövő, de talán nem is szabad aggódnunk felőle – csak győződjünk meg róla, hogy eléggé megtiszteljük a múltat, és (a szomorú napokat is fejben tartva) megünnepeljük a boldog perceket.

A színház eredetéről sem szabad elfelejtkeznünk soha. A társulat a magyar nyelv megőrzéséért alapult meg, és lám, mekkora sikereket ért el! „Akkor a magyar nyelv pusztulásának végzete fenyegetett, a nemzet színháza tehát a magyar nyelvet, a magyar életet jelentette”, fogalmazta meg Németh Árpád szívhez szóló beszédében. Aki jelen volt, mint különlegesnek érezte magát, hogy e kiváló férfiú mélyreható beszédét hallhatja a Nemzeti Színház jelentéséről és értelméről.

Azoknak sem kell aggódniuk, akik netán lemaradtak erről a konferenciáról: kimagasló előadások állnak ugyanis előttünk, ehhez kétség nem férhet. Köztük van például az Ember tragédiája, amit többek között Tőkés Anna és Csortos Gyula fog bemutatni a nagyközönségnek. Aztán ott van a Csongor és Tünde, minek szereposztása szintén mesés, és én személyesen olyan türelmetlenül várom már, mint kisgyermek a cukrot.

Örökké hálával tartozunk tehát a Nemzeti Színháznak, ami nem csak mosolyokat csal megannyi fáradt ember arcára, hanem mindeddig fenntartotta magyar identitásunkat, fényként világított a magyarok sötét korszakaiban, és szilárd szimbólumként áll előttünk ezekben az időkben is. Remélem tehát, hogy önök is izgatottak a 37/38-as évaddal kapcsolatban, és továbbra is büszkén fogják támogatni e csodálatos intézményét Magyarországnak!